Antoni Clavé

Antoni Clavé (Bartzelona, 1913eko apirilaren 5a - Saint-Tropez, 2005eko abuztuaren 30a) katalan margolari, eskultore eta artista grafikoa izan zen.

Bartzelonako Arte Ederretako Eskolan egin zituen ikasketak. Espainiako Gerra Zibilean Frantziara erbesteratu zen eta hantxe bizi izan zen harrezkero. Litografia lan ugari egin zituen; zenbait liburutarako irudiak egin zituen (Rabelaisen Gargantua, 1953; Meriméeren Carmen, 1946), baita antzerkirako dekoratuak ere. Haren pintura Soutine eta Rouault pintoreenarekin konparatu izan da.

 Erreferentziak 

Kategoria:Kataluniako margolariak
Kategoria:Kataluniako eskultoreak
Kategoria:Bartzelonarrak
Kategoria:Montparnasse hilerrian lurperatutakoak